**Referat af bestyrelsesmøde 28. november 2016**

Alle fem bestyrelsesmedlemmer var til stede hos Lis Nielsen i Vanløse.

Ingen bemærkninger til sidste referat. Mødedatoen var ændret fra 5. december til 28. november.

Kassererens oplysninger: bankkontoen viser 27.815,10 kr.

Tilskud fra Frederiksberg kommune for hele denne sæson er 15.211,00 kr.

For første halvår har Københavns kommune givet 2.340,00 kr. Lis har søgt for andet halvår og venter med tålmod på svar – og penge. DgM har i denne sæson fået i alt ca. 20.000 kr.

Udgifterne til undervisning og halleje er ca. 27.000 kr. årligt, så tilskuddene dækker ikke de faste udgifter.

En regulering af medlemsbetaling bliver måske nødvendig.

For at få svar på betaling for leje af lokale til arrangementer - foredrag og jul - og generalforsamling kontaktede Erik Frederiksberg idræts union – FiU – og talte med idrætskonsulent Henrik, der oplyste, at det skal være gratis at bruge lokalet på første sal.

 Et andet problem er at bestille lokale on-line. Vi beder Kim i Hallen at hjælpe os over vanskelighederne. Lis og Per vil tage sig af det. Lis har været til et møde desangående, men fik ikke brugbart svar.

Takkekort fra Ayoe Lønnees børn med tak for bårebuket ved Ayoes bisættelse. Ayoe har været foreningens mangeårige formand.

Erik Schyberg fylder 30. november 90 år. Erik eller Per sørger for en hilsen fra os.

Foredrag til foråret: Birte tager kontakt til Lillian Hjort-West, Bornholms højskole, om hun kan komme mandag den 13. marts 2017 og fortælle om ??? Lillian har mange spændende emner.

Julemødet. Vi lavede et overslag over udgifter til mad, drikke, kaffe, småkager, lys mm for 35 personer. Det vil kunne gøres for 100 kr. pr deltager. Alle opgaver blev fastlagt som ved sidste møde.

***NÆSTE BESTYRELSESMØDE er hos BIRTE WINDER Vagtelvej 65 3.th. kl. 12.***

29.11.16

Jette Thomsen – referent.